
 22.12.2021
 BG
 Официален вестник на Европейския съюз
 L 458/284
 РЕГЛАМЕНТ ЗА ИЗПЪЛНЕНИЕ (ЕС) 2021/2286 НА КОМИСИЯТА
 от 16 декември 2021 година
 относно данните, които трябва да се предоставят за референтната 2023 година по силата на Регламент (ЕС) 2018/1091 на Европейския парламент и на Съвета относно интегрирана статистика за земеделските стопанства, що се отнася до списъка на променливите и тяхното описание, и за отмяна на Регламент (ЕО) No 1200/2009 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2018/1091 на Европейския парламент и на Съвета от 18 юли 2018 г. относно интегрирана статистика за земеделските стопанства и за отмяна на регламенти (ЕО) No 1166/2008 и (ЕС) No 1337/2011 (1), и по-специално член 5, параграф 4 и член 8, параграф 1 от него,
 като има предвид, че:
 (1)
 С Регламент (ЕС) 2018/1091 се урежда европейската статистика за земеделските стопанства, както и интегрирането на информацията за структурата на стопанствата с тази за производствените методи, мерките за развитие на селските райони, агроекологичните аспекти и друга информация във връзка с това.
 (2)
 За референтната 2023 година и в изпълнение на член 5, параграф 4 от Регламент (ЕС) 2018/1091 Комисията следва да приеме акт за изпълнение за определяне на описанието на изброените в приложение III към същия регламент променливи на основните структурни данни.
 (3)
 По силата на член 8, параграф 1 от Регламент (ЕС) 2018/1091 Комисията следва да изброи и опише променливите, които трябва да се събират за референтната 2023 година, при темите и подробните теми на следните модули, посочени в приложение IV към същия регламент: „Трудова сила и други доходоносни дейности“, „Развитие на селските райони“, „Напояване“, „Практики за управление на почвите“, „Машини и оборудване“ и „Овощни градини“.
 (4)
 С приемането на Регламент (ЕС) 2018/1091 Регламент (ЕО) No 1200/2009 на Комисията (2) загуби актуалност и от съображения за правна сигурност следва да бъде отменен.
 (5)
 Мерките, предвидени в настоящия регламент, са в съответствие със становището на Комитета на Европейската статистическа система, създаден с член 7 от Регламент (ЕО) No 223/2009 на Европейския парламент и на Съвета (3),
 ПРИЕ НАСТОЯЩИЯ РЕГЛАМЕНТ:
 Член 1
 1. Описанието на изброените в приложение III към Регламент (ЕС) 2018/1091 променливи на основните структурни данни е посоченото в приложение I към настоящия регламент.
 2. Списъкът на променливите при темите и подробните теми на даден модул е посоченият в приложение II.
 3. Описанията, които държавите членки трябва да използват, на изброените в приложение II към настоящия регламент променливи при темите и подробните теми на даден модул са посочените в приложение III към настоящия регламент.
 Член 2
 Регламент (ЕО) No 1200/2009 се отменя.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 декември 2021 година.
 За Комисията
 Председател
 Ursula VON DER LEYEN
 (1) ОВ L 200, 7.8.2018 г., стр. 1.
 (2) Регламент (ЕО) No 1200/2009 на Комисията от